
         Високо ниво на умения, таланти и заложби, дадени от характера на детето, както и от околната среда, обстойна фантазия, високо интелектуално мислене, развитие и въображение - това показват степените на таланта на едно дете. А в същото време - чувствително и търсещо, неспокойно и силно емоционално, невероятно ранимо. Как да съчетаем тези две противоположности - с много любов и  толерантност, наблюдение и търпение и всичко, в течение на времето ще дойде на своето място, а надареното дете  ще увеличи максимално своя потенциал. Трудно, но не и невъзможно! 
         Перфекционизъм – това е първото нещо, което се вижда при надареното дете, а то е и негово основно качество. Ако едно дете е талантливо, то още в детството си се опитва да вземе участие във всички дейности с енергия в тях, и то - повече от достатъчно. Талантливото дете се фокусира върху неща, над които размишлява с цялата си сила, то мисли за това, което вижда наоколо, възприема околната среда по-добре от своите връстници. Докато е все още много малко, то обръща внимание на всеки звук и шумолене, на всяко движение около себе си. Даровитите деца не обичат да седят на едно място, невъзможно е да са спокойни на масата, или да спят. В мислите си, в речника си, те се изразяват много повече и по-добре от своите връстници. Мислят по оригинален начин и предлагат неочаквани отговори и решения. Много възприемчиви, наблюдателни, бързо реагират на всичко ново, неочаквано. Това са типични характеристики на надарени деца. Те винаги имат много въпроси към родителите и своите учители. Освен това, те имат и добра памет. Бързо запомнят произведенията на литературата и ги помнят за дълго време. Силно се впечатляват и от събития: могат да разкажат в подробности какво се е случило преди много време това, което другите хора вече са забравили. При тях е развито ранното творчество - те искат да пеят, да свирят на инструмент, да ходят на танци, т.е., да създават нещо със собствените си ръце ...Да правят  това, което им дава дълбоки чувства и емоции.
             От ранна детска възраст, децата с изявени дарби искат всяко тяхно действие в дейността да бъде перфектно,а ако нещо се обърка, те спират и започват отначало. Заради желанието си да бъдат по-можещи от всички, самочувствието им е ниско. Те са нетърпеливи, в сравнение с другите си връстници. Често си поставят цел, която просто не може да бъде постигната в резултат на някои обстоятелства и се чувстват наранени, което изобщо не е така.  
           Какво може да помогне - индивидуалният план за работа с надарени деца. Той може да развие мисленето на малкия талант. Възложете му допълнителни задачи, които е в състояние да преодолее, за да идентифицира проблема, който стои пред него и да разбере какво се е случило,  чрез една от умствените операции – анализ, сравнение или обобщение. 
           Основното нещо, което дава индивидуалният план за работа с надарени деца,е мотивацията за придобиване на знания и умения. Видът на преподаване трябва да бъде най-различен като техника, която да развива творческото мислене на детето и неговата креативност. Един учител, който поема отговорността да работи с надарени деца, трябва да бъде много внимателен, за да забележи всички подробности в промяната и развитието на обучението и дейността му. Той трябва да има точка за контакт с детето, не само в детската градина. Учителят трябва да бъде мил и съпричастен треньор, който винаги напътства и направлява в правилната посока. Учителят трябва да е по-гъвкав, да е винаги готов да предложи помощ и да помогне. Няма нищо лошо в това, че той не само ще научи децата на нещо ново, но и те ще научат от него нещо специално и креативно. Нашата задача е - да се види този талант.  
           Надарените деца са нашето наследство. Терминологията, използвана за характеризиране на когнитивните способности на децата, включва такива понятия като: способности, талант, надареност, гений. Способностите се наричат индивидуални черти на личността, които й помагат успешно да се занимава с определени дейности. Талантът се отнася до изключителни способности и висока степен на надареност във всяка дейност. Най-често талантът се проявява в определена област. Гениалността е най-високата степен в развитие на таланта, свързана  със създаването на качествено нови, уникални творения, откриването на непознати досега начини на творчество. Надареното дете е дете, което се отличава с ярки, очевидни, понякога изключителни постижения. 
         Най-чувствителен период за развитие на способностите, е ранното детство и предучилищната възраст. Доказано е, че всяко дете е надарено с огромен потенциал от раждането си, който при благоприятни условия ефективно се формира и му дава възможност да достигне големи висоти в развитието си. 
          В предучилищното детство могат да се разграничат няколко нива на способностию: Първи етап (2 – 3 години)- съвкупност от естетически преживявания, настроения, емоции. Първи сетивни впечатления. Най-важното на този етап, е пробуждането на чувствената сфера, а изкуството трябва да бъде съпътстващият фон за развитие. 
Втори етап (3 - 4 години)- потапяне в дейности. Първоначални признаци на природния потенциал на детето , което е  много активно и се захваща с всичко, независимо от нивото на неговата сложност и новост. Предвид това е необходимо да се осигури на децата широк набор от различни дейности. На този етап е много важно то да се наблюдава. 
Трети етап (4-5 години)- интерес, желание, творческо търсене. Основното на този етап е, да подкрепите детето, да му помогнете да реши. Вече е възможно работа по обединяване на деца с еднакви способности и в групи за допълнителни занимания. 
Четвърти етап (5 – 6 години)- ярки прояви на природния потенциал. Ако на предишните етапи дейността е започната от детето просто в името на самата дейност, сега детето се стреми да постигне резултати в нея, като полага всички усилия да направи дейността успешна. Предлагат се на децата различни видове интелектуални игри. 
Пети етап (6 – 7 години)- проява на надареност. Първи стъпки в света на професионалното изкуство. Този етап се характеризира с факта, че при някои деца има ярък разцвет на способности, чието ниво на развитие може да показва, че те имат определена степен на дарба. Съпътстващ фон на детското развитие, това е пробуждането на естествения му потенциал. 
           Работата с надарени деца в детската градина трябва да се извършва в следните области: индивидуална програма с отворена рамка при усвояване на определени умения, а чрез нея и постигане на голяма логическа активност, която насърчава желанието му да формулира своите мисли, преценки и предложения, както и да развива наблюдателност, изследователски подход към явления и обекти от заобикалящата го действителност. При усвояването на нов материал винаги можете да създадете проблемна ситуация, която да събуди интереса и познавателната активност. Втората посока за работа с надарените деца са ателиетата, които спомагат за развитието на творческите и индивидуални способности  - създават условия за индивидуално развитие; развитие на предпоставките за творческо продуктивно мислене - абстрактно въображение, образна памет, асоциативно мислене, мислене по аналогия. По този начин, системата от образователни и възпитателни дейности за развитие способностите на децата включва в себе си: приемственост, реализирана в процеса на сътрудничество между учители и родители; отчитане на сензитивността на предучилищното детство, индивидуален подход; интегриран подход; взаимодействие и сътрудничество на детската градина с институциите на образование, култура и изкуство.
          Несъмнено, основното изискване към учителите работещи с такива деца - безусловно разбиране и уважение на детската творческа личност. 
           Всеки учител трябва да помни: „Целите, които си поставя в развитието на способностите на надарените деца да са истински, а основното нещо  - да вярва и да действа.“ 
Литература:

